
Melyik szolgáltatót válasszam? A 7 P vizsgálata az igénybevevő aspektusából

A szolgáltatás szektor világában az egyik leggyorsabban fejlődő iparnak számít a szépségipar, a szolgáltatói szféra egyik folyamatosan megújuló és terjeszkedő ágazata a kozmetikai ipar. A téma aktualitását az adja, hogy a szépség soha nem megy ki a divatból, az emberek arra vágynak, hogy vonzó legyen a külsejük, önmaguknak és a másik nemnek is megfeleljenek.
Dolgozatomban két kozmetika igénybevevői elégedettségét vizsgálom a 7 P-n keresztül. Versenytárselemzést készítettem azért, hogy kiderüljön melyik szolgáltatót érdemes választania az igénybevevőnek.
A dolgozat megírásával célom az volt, hogy választ kapjak a következő kérdésekre: Vajon melyik szolgáltató kínál minőségorientáltabb munkavégzést? Melyiknél dolgoznak minőségileg jobb termékekkel? Melyik kozmetika árai magasabbak? Mi jelent problémát az igénybevevőknek? Mi az igénybevevői elégedettség fokozásának legfőbb eszköze? Dolgozatomban ezekre a kérdésekre válaszolva vizsgálom az elégedettségi szintet.
A téma feldolgozásához különböző primer kutatási módszereket alkalmazok: kvantitatív megkérdezést, kvalitatív fókuszcsoportos interjút és megfigyelést. A kozmetikák vendégeinek kérdőíveket osztottam ki, a kozmetikusokkal pedig mélyinterjút készítettem.
Legfőbb célom tehát az igénybevevői elégedettség mérése különböző módszerek segítségével.



